Document ID: 31993D0026

31993D0026
L 016/24
SLUŽBENI LIST EUROPSKE UNIJE
11.12.1992.
ODLUKA KOMISIJE
od 11. prosinca 1992.
o popisu objekata u Republici Hrvatskoj iz kojih je odobren uvoz svježeg mesa u Zajednicu
(93/26/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Uredbom Vijeća (EEZ) br. 1601/92 (2), a posebno njezin članak 4. stavak 1. i članak 18. stavak 1. točke (a) i (b),
budući da objekti u trećim zemljama ne mogu biti odobreni za izvoz svježeg mesa u Zajednicu, ako ne ispunjavaju opće i posebne uvjete iz Direktive 72/462/EEZ;
budući da je Republika Hrvatska u skladu s člankom 4. stavkom 3. Direktive 72/462/EEZ dostavila popis objekata odobrenih za izvoz u Zajednicu;
budući da su inspekcijski pregledi Zajednice na licu mjesta pokazali da su higijenski standardi u ovim objektima zadovoljavajući te da se mogu stoga uvrstiti u popis objekata iz kojih je odobren uvoz svježeg mesa, sastavljen u skladu s člankom 4. stavkom 1. navedene Direktive;
budući da, nakon donošenja Odluke Komisije 92/390/EEZ od 2. srpnja 1992. o uvjetima zdravstvenog stanja životinja i izdavanju veterinarskih certifikata za uvoz svježeg mesa iz Republike Hrvatske (3), uvoz svježeg svinjskog mesa iz navedene države nije više odobren;
budući da je međutim, u skladu s Odlukom Komisije 92/447/EEZ od 30. srpnja 1992. o izmjeni Odluke 91/449/EEZ o oglednom primjerku certifikata o zdravlju životinja za mesne proizvode uvezene iz trećih zemalja (4), odobren uvoz proizvoda od svinjskog mesa koji su bili podvrgnuti obradi na način predviđen tom Odlukom; budući da, stoga, takvi proizvodi moraju biti proizvedeni od svinjskog mesa, koje potječe iz odobrenih objekata;
budući da uvoz svježeg mesa iz objekata s popisa u Prilogu i dalje podliježe već donesenim propisima, općim odredbama Ugovora, a posebno drugim veterinarskim propisima Zajednice naročito u pogledu zaštite zdravlja;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Objekti u Republici Hrvatskoj navedeni u Prilogu ovim se odobravaju za potrebe izvoza svježeg mesa u Zajednicu.
2. Uvoz iz ovih objekata i dalje podliježe drugdje određenim veterinarskim propisima Zajednice, a posebno onima u pogledu zaštite zdravlja.
Članak 2.
Ova je Odluka upućena državama članicama.
Sastavljeno u Bruxellesu 11. prosinca 1992.

Labels: 17
10
0
3
18